Diari Oficial de la Generalitat Valenciana


Sumari del DOGV 5676, del 09-01-2008 (2007/15882)

RESOLUCIÓ de 5 de desembre de 2007, del conseller d'Economia, Hisenda i Ocupació, per la qual es fixen els preus màxims per a l'any 2008 dels servicis de les residències de temps lliure de la Generalitat i es determinen les dates de les temporades especials.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5676

Data del DOGV
:   09-01-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15945


Data del document
:   05-12-2007

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * llista de preus
    * infraestructura turística

RESOLUCIÓ de 5 de desembre de 2007, del conseller d'Economia, Hisenda i Ocupació, per la qual es fixen els preus màxims per a l'any 2008 dels servicis de les residències de temps lliure de la Generalitat i es determinen les dates de les temporades especials. [2007/15214]  
L'Ordre de 8 d'abril de 1998, de la conselleria d'Ocupació, Indústria i Comerç (DOGV n° 3223 de 16.04.1998), per la qual s'establix el règim de funcionament i estades de les residències de temps lliure de la Generalitat, establix en l'article 3.1 que els preus màxims dels servicis prestats per estes seran autoritzats amb caràcter anual per mitjà de la resolució corresponent.   
D'altra banda, l'article 12.2 fixa com temporades especials la setmana de festes de Sant Josep en la residència de Puig i la de Sant Joan en la de Sant Joan d'Alacant. Així mateix, afig que per resolució de la conselleria competent es podrà estendre este caràcter a altres dates sense que necessàriament coincidisquen en ambdues residències.  
Com a conseqüència del cessament de les activitats de la residència de Sant Joan d'Alacant, la present resolució fixa només els preus corresponents a la prestació de servicis i establix les dates de les temporades especials de la residència de Puig. A causa de les circumstàncies especials que concorren en calendari de festivitats de l'any 2008, on no hi ha solució de continuïtat entre la setmana fallera de València i la celebració de la Setmana Santa, s'ha estimat oportú fixar una única temporada especial que comprendria el perídoe comprés entre els dies 14 i 24 de març.  
Per tot això, resolc:   
Primer   
S'autoritza el concessionari de la residència de temps lliure de la Generalitat de Puig a percebre en l'any 2008, pels servicis que presta als usuaris, els preus màxims que es determinen en l'annex de la present resolució.  
Segon   
Es fixa una única temporada especial corresponent a les festes de Sant Josep i Setmana Santa del dia 14 de març al dia 24, tots dos inclosos.  
Tercer  
La present resolució es publicarà en el Diari Oficial de la Comunitat Valenciana.  
València, 5 de desembre de 2007.- El vicepresident segon i conseller d'Economia, Hisenda i Ocupació: Gerardo Camps Devesa.  
ANNEX  
Preus màxims autoritzats que podrà percebre el concessionari de la residència de temps lliure de Puig en l'any 2008  
a) Preus per servici d'estades en règim de pensió completa  
1) Preus que regiran en la temporada mitjana/baixa:   
28,81 euros per persona i dia en habitació de dues o més places ocupades.  
40,20 euros per persona i dia en habitació que s'ocupe individualment.  
2) Preus que regiran en les temporades alta i especials que s'establisquen:   
36,65 euros per persona i dia en habitació de dues o més places ocupades.   
50,48 euros per persona i dia en habitació que s'ocupe individualment.   
b) Preus pels altres servicis:   
1) Servicis de restauració a no residents:  
Abonament setmanal: 119,34 euros  
Abonament diari: 18,60 euros  
Desdejuni: 1,96 euros  
Dinar: 9,85 euros  
Sopar: 8,66 euros  
2) Servici de bugaderia: 5,36 euros  
3) Garatge: 3,99 euros  
Els preus fixats en la relació anterior no inclouen les consumicions de cafeteria, servicis discrecionals d'animació, ni altres activitats d'oci en què participen voluntàriament els residents, organitzades per estos, o concertades per ells amb el concessionari de la residència o amb empreses turístiques.  
Descomptes a aplicar als preus anteriors:  
En totes les temporades:  
Xiquets menors de 2 anys complits en habitació amb els seus responsables: exempts.  
Xiquets de 2 fins a 12 anys en habitació amb els seus responsables: 50%.  
En temporada mitjana/baixa:  
Grups de 25 o més persones, adultes o majors de 12 anys: 10%  
Persones majors de 60 anys, o disminuïts físics i psíquics: 15%  
Recàrrecs:  
Servicis de restauració a no residents en diumenges i festius: 10%  
Estades de duració inferior a tres dies: 20%  
A tots els preus anteriors se'ls repercutirà l'IVA vigent en el moment de la meritació.